Diari Oficial de la Generalitat Valenciana


Sumari del DOGV 5738, del 09-04-2008 (2008/4142)

RESOLUCIÓ de 30 de gener de 2008, de la Direcció General per al Canvi Climàtic, per la qual s'atorga a l'empresa Cerámicas Myr, SL l'autorització ambiental integrada per a una planta de fabricació de material ceràmic al terme municipal de l'Alcora.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4142


Data del document
:   30-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * empresa privada
    * edifici industrial
    * ceràmica

RESOLUCIÓ de 30 de gener de 2008, de la Direcció General per al Canvi Climàtic, per la qual s'atorga a l'empresa Cerámicas Myr, SL l'autorització ambiental integrada per a una planta de fabricació de material ceràmic al terme municipal de l'Alcora. [2008/4142]  
Vistos els documents que es troben en l'expedient 013/05 IPPC, instruït a instàncies de l'empresa Cerámicas Myr, SL a fi d'obtenir l'autorització ambiental integrada per a una planta de fabricació de material ceràmic, s'emet aquesta resolució de conformitat amb els següents,  
Antecedents de fet  
Primer. Amb data 24 de febrer de 2005, Cristóbal Francisco Ripollés Paus, en representació de l'empresa Cerámicas Myr, SL, amb CIF B-12007357, presenta en aquesta conselleria sol·licitud d'autorització ambiental integrada per a una planta de fabricació de material ceràmic, ubicada a la carretera Castelló-l'Alcora de l'Alcora.  
En la documentació complementària presentada es troba l'informe de compatibilitat urbanística emés per l'Ajuntament de l'Alcora.  
Segon. Amb data 15 de març de 2005 es requereix a l'interessat nova documentació, i la presenta amb dates 14 i 25 d'abril de 2005.  
Tercer. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Amb data 18 novembre de 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, amb la publicació d'un anunci en el Diari Oficial de la Comunitat Valenciana (DOCV núm. 5137).  
Durant aquest període no es presenten al·legacions al projecte ni a aquesta conselleria i ni a l'Ajuntament de l'Alcora. En l'expedient consta el certificat de la informació pública.  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, i s'emet amb data 3 de març de 2006 l'informe corresponent.  
També s'ha incorporat a l'expedient l'informe d'adequació del Servei de Residus Industrials i del Servei de Protecció de l'Ambient Atmosfèric.  
Sisé. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 16 d'agost de 2006 sobre l'admissibilitat de l'abocament.  
Seté. Amb data 5 de juliol de 2007 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental l'estudi d'impacte ambiental per a una indústria de fabricació de paviment i revestiment ceràmic, sempre que l'activitat s'exercisca amb les previsions de l'esmentat estudi i amb les condicions de la declaració.  
Huité. Amb data 28 de gener de 2008 es realitza el tràmit d'audiència a l'interessat.  
Nové. Finalment, amb data 29 de gener de 2008 la Comissió d'Anàlisi Ambiental Integrada realitza l'avaluació ambiental del projecte i elabora la proposta de resolució que incorpora les condicions que resulten dels informes vinculants emesos.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.   
  
\* \* \* \* \*La instal·lació de referència està inclosa en l'epígraf 3.5 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria de Medi Ambient, Aigua, Urbanisme i Habitatge, resolc:  
Primer  
Concedir a Cerámicas Myr, SL l'autorització ambiental integrada per a la planta de fabricació de material ceràmic ubicada a la carretera Castelló-l'Alcora de l'Alcora (Castelló), d'acord amb el projecte bàsic per a la sol·licitud d'autorització ambiental integrada subscrit al febrer de 2005 pel Sr. Juan Terrádez Marco, i queda inscrita en el Registre General d'Instal·lacions IPPC de la Comunitat Valenciana amb el número 121-08/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
(1) Per als focus que tenen l'origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà d'entregar a la conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
(5) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.1.2. Emissions sonores  
S'han d'adoptar les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica. En concret, els límits sonors externs per a zones d'ús industrial són:  
  
No obstant això, una vegada adaptada l'ordenança municipal sobre sorolls i vibracions de l'Alcora a l'esmentada llei autonòmica, s'aplicaran els límits establits en aquesta, en cas de ser més restrictius.  
1.2. Aigua  
1.2.1. Aigua d'abastiment  
L'aigua que s'empra en el procés de fabricació i a les instal·lacions sanitàries prové de la xarxa municipal d'abastiment de l'Alcora.  
1.2.2. Aigua residual industrial i aigua pluvial  
S'actuarà segons allò que s'ha especificat en el projecte i en la documentació annexa presentada, de manera que es garantisca la inexistència d'abocament d'aigües residuals a domini públic hidràulic (abocament zero).   
Les canals i basses d'emmagatzematge d'aquestes aigües seran perfectament impermeables i estanques.  
1.2.3. Aigua sanitària  
Les aigües sanitàries s'evacuen directament a la xarxa de clavegueram municipal. Es disposa del corresponent permís d'abocament.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir amb el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de productes ceràmics a les instal·lacions del centre productiu detallat en l'annex I siga de l'ordre de 3.179.000 m² de paviment i revestiment ceràmic a l'any.   
  
\* \* \* \* \*  
  
Així, l'indicat centre productiu queda inscrit en el Registre de Petits Productors de Residus Perillosos de la Comunitat Valenciana.  
Els residus no perillosos generats, que es detallen a continuació, s'han d'entregar separadament a un gestor autoritzat.  
L'empresa ha de disposar dels documents d'acceptació (originals o còpies compulsades) al seu nom dels tots els residus produïts, emesos per gestors autoritzats, en els quals ha de coincidir la codificació i han d'estar segellats pel gestor, i han d'estar vigents.  
4. Sistemes i procediments per al tractament d'emissions i residus, amb especificació de la metodologia de mesurament, la freqüència i els procediments per a avaluar els mesuraments.  
4.1. Control d'emissions atmosfèriques  
La freqüència dels mesuraments de les emissions serà la indicada en l'apartat 1.1 de la present resolució.  
4.1.1. Emissions de partícules per fonts difuses  
Les instal·lacions per a l'emmagatzematge i transport intern de materials pulverulents han d'estar tancades i disposar de sistemes d'aspiració amb depurador posterior.  
Així mateix s'ha de controlar en l'entrada del complex que els camions van coberts i tancats per a evitar vessaments i sobreeiximents.  
4.1.2. Emissió de contaminants per focus canalitzats  
1.9.4.3. Sistemes de depuració de partícules  
Ha de disposar de sistemes correctors de depuració de partícules almenys els focus que evacuen corrents de gasos provinents de material pulverulent. El funcionament correcte d'aquests sistemes correctors s'ha d'assegurar mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge de l'esmentat paràmetre ha de ser verificada per entitats col·laboradores de l'administració en matèria de qualitat ambiental i estar a la disposició de la conselleria de Medi Ambient, Aigua, Urbanisme i Habitatge.  
7.0.1.8. Condicions de presa de mostres i expressió de resultats  
a) Punts de presa de mostra: els focus canalitzats han de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18%.  
e) Les mesures de fluor s'han de realitzar amb sondes de tefló o material teflonat.  
4.2. Control d'abocaments  
S'han de realitzar controls periòdics de les canals que transporten l'aigua residual industrial fins a la depuradora i de les basses d'emmagatzematge, les quals seran perfectament impermeables.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a un gestor autoritzat. Aquest emmagatzematge temporal de residus perillosos s'ha de realitzar segregat per tipus de residu, ha d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós en funció de la naturalesa del contaminant arreplegat.  
L'envasament i l'etiquetatge dels residus es farà concorde amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on hi conste la quantitat, naturalesa, identificació, origen i data de generació i entrega a un gestor autoritzat, i també el número de document de control i seguiment utilitzat, si s'escau, i el gestor a qui s'entrega el residu.  
Entregarà els residus perillosos i no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus que es presentarà en la Direcció General per al Canvi Climàtic.  
Anualment ha d'emplenar la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i la quantitat dels residus produïts, la destinació donada a cada un d'aquests i la relació del fet que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
S'han de realitzar periòdicament auditories acústiques a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, s'han de realitzar mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria ha de ser realitzada a l'inici de l'activitat i almenys cada cinc anys, d'acord amb l'article 37 de l'esmentada Llei, i el Decret 266/2004, de 3 de desembre, del Consell de la Generalitat, per una entitat col·laboradora en matèria de qualitat ambiental per al camp de la contaminació acústica.  
5. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal i d'això pot resultar l'incompliment dels límits imposats, ha de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil ha de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació, han de figurar els fets següents:  
Causes de l'incident   
Hora en què es va produir i duració d'aquest.   
Característiques de l'emissió o abocament.   
Mesures correctores adoptades.   
Hora i forma en què es va comunicar el succés.   
En relació amb el possible dany ambiental ocasionat per l'activitat s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat ha de disposar d'una garantia financera que els permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria ambientals (EMAS), siga al sistema de gestió ambiental UNE-EN ISO 14049:1996.  
Així mateix, quan es determine el cessament d'alguna de les unitats es desmantellaran, segellaran i clausuraran les instal·lacions d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
6. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 8 de juny de 2006.  
7. Altres condicions  
Abans de l'1 de març de cada any ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Ha de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent presentant prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables, i també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. S'ha de realitzar a la posada en marxa de les instal·lacions i per personal de la Direcció General per al Canvi Climàtic.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 30 de gener de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'activitat de Cerámicas Myr, SL és la fabricació de paviments i revestiments ceràmics. Es tracta d'una planta existent i en funcionament que escometrà una ampliació consistent en la implantació d'una nova línia de producció i un assecador, i modifica al seu torn la distribució de la planta i projecta la construcció d'una nau adossada de 2.300 m².  
El procés productiu consta de les fases següents: recepció de l'argila en tremuges i transport mitjançant elevador de cintes fins a sitges; premsatge i assecatge de l'argila; esmaltada per deposició sobre el bescuit; cocció en forns monoestrat; envasament i paletització del producte. La capacitat de producció és de 84.480 t/any, encara que la producció anual actual és de 30.800 t de paviment gres i revestiment porós.  
Les aigües residuals industrials són recirculades en el procés productiu després d'un tractament físic de deposició dels fangs, els quals són retirats per un gestor autoritzat. Les aigües pluvials també són arreplegades i introduïdes en el procés productiu. I les aigües sanitàries són evacuades a través de la xarxa municipal de sanejament, per a això es disposa del corresponent permís d'abocament.  
Les emissions atmosfèriques generades en el procés productiu són canalitzades i tractades en distints filtres de mànegues.   
Així mateix els residus produïts per l'activitat són emmagatzemats separadament en una zona adequada i retirats per un gestor autoritzat.